8. 7. 87 De Europæiske Fællesskabers Tidende Nr. C 180/11 
Udtalelse om forslag til Rådets direktiv om ændring af direktiv 84/538/EØF om indbyrdes 
tilnærmelse af medlemsstaternes lovgivning om lydeffektniveauet for plæneklippere (!) 
(87/C 180/03) 
Rådet for De europæiske Fællesskaber besluttede den 14. januar 1987 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til Det økonomiske og sociale Udvalgs sektion for industri, 
handel, håndværk og tjenesteydelser, som udpegede Gordon Pearson til ordfører. Sektionen 
vedtog sin udtalelse den 7. april 1987. 
Det økonomiske og sociale Udvalg vedtog på sin 246. plenarforsamling, mødet den 13. maj 
1987, enstemmigt følgende udtalelse: 
1. Generelle bemærkninger 
1.1. Det økonomiske og sociale Udvalg forstår, at 
Kommissionen i overensstemmelse med Rådets anmod­
ning fra december 1984 er forpligtet til at forelægge 
dette forslag om ændring af direktiv 84/538/EØF om 
lydeffektniveauet for plæneklippere. 
1.2. Det grunddirektiv, som nu ændres, bygger på 
princippet om emissionskontrol. Der fastsættes et lydef­
fektniveau for plæneklippere: plæneklippere, som ikke 
overholder dette niveau, må ikke sælges på EF's mar­
ked. Det foreslås nu at ændre dette direktiv med et 
krav, som har karakter af immissions-kontrol: det lyd­
tryk, som måles ved støj modtagerens øre, fastsættes til 
92 dB (A). Immissioner er summen af samtlige emmis-
sioner af en bestemt type, således som disse — efter 
spredning, fysisk interaktion og nedbrydning — påvir­
ker miljøet; for så vidt angår støj, udtrykkes de sædvan­
ligvis som lydtrykket Lpa. Dette fører imidlertid til 
forvirring: lydmålingerne i henhold tiL direktivet vil 
blive baseret på to forskellige principper, hvis dB-tal 
ikke kan sammenlignes direkte. Det økonomiske og 
sociale Udvalg mener, at det foreliggende forslag som 
følge af brugen af to kontrolprincipper vil skabe usik­
kerhed hos kunderne og dermed begrænse den foreslå­
ede foranstaltnings miljøeffektivitet. 
1.3. Det økonomiske og sociale Udvalg erkender, at 
det foreliggende direktiv skal forhindre handelshindrin­
ger på salgsstedet for en bestemt type plæneklippere — 
nemlig dem med påmonteret sæde og med en skære­
bredde på over 120 cm — snarere end begrænse den 
støj mængde, som operatøren udsættes for. Ændringens 
begrænsede omfang fremstår klart, når man husker 
på, at grunddirektivet bl.a. ikke omfatter motordrevne 
cylinderklippere og landbrugs- og skovbrugsmateriel. 1.4. Med udgangspunkt i ovenstående bemærkning­
er sætter Det økonomiske og sociale Udvalg spørgsmål­
stegn ved nytten af det foreliggende forslag: Det økono­
miske og sociale Udvalg havde foretrukket, at forslaget 
blev integreret i et senere forslag fra Kommissionen, 
som skulle omhandle hele spørgsmålet omkring han­
delshindringer og støjemission fra plæneklippere af alle 
kategorier. 
1.5. Det økonomiske og sociale Udvalg er enig med 
Kommissionen i, at bestemmelserne om denne særlige 
støjkategori skal håndhæves af lokale myndigheder, 
men opfordrer Kommissionen til at igangsætte og støtte 
bestræbelser på EF-plan med det formål at informere 
befolkningen om betydningen af tekniske specialudtryk, 
som benyttes ved støj beskrivelse om, hvordan støjgener 
undgås, samt ikke mindst om følgerne af udsættelse for 
overdreven støj. 
1.6. Det økonomiske og sociale Udvalg erkender, at 
kravene i direktiv 84/538/EØF gælder fra 1. juli 1987, 
men finder det urealistisk at forvente, at det foreliggen­
de forslag kan træde i kraft på dette tidspunkt. Mange 
modeller er allerede taget på lager med henblik på den 
kommende forårs- og sommersæson, og disse modeller 
bør fortsat kunne bringes på markedet. Den pågælden­
de dato giver heller ikke de enkelte medlemsstater tid 
nok til at foretage de fornødne ændringer i deres lovgiv­
ning. Det økonomiske og sociale Udvalg foreslår derfor 
at lade den normale gennemførelsesfrist på to år gælde 
for dette direktiv. 
2. Særlige bemærkninger 
2.1. Hvis Rådet skal vedtage direktivet i den nuvæ­
rende udformning, bør det foreslåede direktivs titel 
ændres i overensstemmelse med bemærkningerne under 
punkt 1.2; i titlen tales der kun om »lydeffektivniveauet 
for plæneklippere«, selv om det nu drejer sig om både 
lydeffekt- og lydtrykniveau. 
(!) EFT nr. C 20 af 27. 1. 1987, s. 2. 2.2. Det hedder i direktivforslagets bilag I, at måle­
metoderne gælder for plæneklippere med en skærebred-
Nr. C 180/12 De Europæiske Fællesskabers Tidende 8. 7. 87 
de på over 120 cm »og et sæde til operatøren«. Artikel 
1, stk. 1, i det nye forslag bør formuleres i overensstem­
melse hermed, dvs. »...plæneklippere med et sæde og 
med en skærebredde ...« 
2.3. Den model til mærke til angivelse af lydtrykni­
veauet, som vises i bilag II, bør ajourføres, så både 
Bruxelles, den 13. maj 1987. lydeffekt- og/eller lydtrykniveau kan anføres. Det bør 
specificeres, at mærket skal være anbragt, så det kan 
ses fra operatørens plads. 
2.4. Den »typeattest« som er fastlagt i bilag II i 
grunddirektivet (84/538/EØF), bør ændres, således at 
der tilføjes en rubrik til angivelse af det nu indførte 
»garanterede lydtrykniveau«. 
Alfons MARGOT 
Formand for 
Det økonomiske og sociale Udvalg